b'\n_START_ARTICLE_\nCambridge\n_START_SECTION_\nPrazgodovina in Rimski imperij\n_START_PARAGRAPH_\nNaselja so obstajala okrog obmo\xc4\x8dja dana\xc5\xa1njega Cambridgea \xc5\xbee zelo zgodaj. Najzgodnej\xc5\xa1i dokaz naselitve so ostanki 3500 let stare kmetije odkrite v mestu Fitzwilliam College.  Nadalje so arheolo\xc5\xa1ki dokazi iz \xc5\xbeelezne dobe, dokazi o naselju na Castle Hill iz 1. stoletja pred na\xc5\xa1im \xc5\xa1tetjem, morda povezani s \xc5\xa1ir\xc5\xa1imi kulturnimi spremembami, ki so se pojavile v jugovzhodni Britaniji v tem \xc4\x8dasu, in so povezane s prihodom Belgov.  V Cambridgeu je bil odkrit tudi dokaz o raz\xc5\xa1irjenosti rimske naselbine, vklju\xc4\x8dno s \xc5\xa1tevilnimi kmetijami in vasmi v okro\xc5\xbeju Cambridge Newnham.\n_START_SECTION_\nSrednji vek\n_START_PARAGRAPH_\nPo odhodu Rimljanov so ozemlje okoli Castle Hilla zavzeli Sasi in ga preimenovali v Grantabrycge (Most \xc4\x8dez reko Granta). Ko je reka Granta postala znana kot reka Cam, se je ime spremenilo v Cambridge. Na tem obmo\xc4\x8dju so na\xc5\xa1li rimske grobove. Iz anglosa\xc5\xa1kih \xc4\x8dasov je imel Cambridge koristi od dobrih trgovinskih povezav \xc4\x8dez te\xc5\xbeko prehodna mo\xc4\x8dvirja. V 7. stoletju je bilo mesto manj pomembno, Bede ga opisuje kot malo uni\xc4\x8deno mesto, ki ima grobi\xc5\xa1\xc4\x8de Etheldreda. Cambridge je omenjen v anglosa\xc5\xa1kem Chronicle kot Grantebrycge v obdobju, ko je obstajalo naselje na obeh straneh reke in je stal Cambridge na meji med vzhodno in srednjo Anglijo._NEWLINE_Prihod Vikingov v Cambridge je bil zabele\xc5\xbeen v anglosa\xc5\xa1kem Chronicle v letu 875. Vikin\xc5\xa1ki zakon Danelaw je bil uveden leta 878. Vikin\xc5\xa1ke u\xc4\x8dinkovite trgovalne navade so povzro\xc4\x8dile hitro rast naselja. V tem obdobju se je center mesta premaknil od Castle Hilla na levem bregu reke, na obmo\xc4\x8dje znano kot Quayside na desnem bregu. Po odhodu Vikingov so ponovno zavladali Sasi, gradili so cerkve (med njimi cerkev St Bene\'t), uredili nabre\xc5\xbeja, trgovske hi\xc5\xa1e in kovnice, ki so izdelovale kovance z imenom mesta skraj\xc5\xa1ano "Grant". _NEWLINE_Leta 1068, dve leti po osvojitvi Anglije, je William Normandijski zgradil grad na Castle Hill. Tako kot drugod po osvojitvi, je tudi Cambridge padel pod nadzor kralja in njegovih namestnikov. Okrogla cerkev Bo\xc5\xbejega groba izvira iz tega obdobja._NEWLINE_Prvo listino mesta je Cambridgeu dodelil Henrik I. med letoma 1120 in 1131. Mesto je imelo monopol nad vodnim prometom in pobiranjem cestnine, kot tudi pravico do sodi\xc5\xa1\xc4\x8da. V letu 1209 je bila ustanovljena Univerza, ki so jo ustanovili \xc5\xa1tudentje, ki so be\xc5\xbeali pred sovra\xc5\xbenimi me\xc5\xa1\xc4\x8dani iz Oxforda. Peterhouse je najstarej\xc5\xa1a \xc5\xa1ola, ki \xc5\xa1e vedno obstaja in je bila ustanovljena leta 1284._NEWLINE_Leta 1349 je Cambridge prizadela \xc4\x8drna smrt (kuga). Nekaj zapisov je ohranjenih, 16 od 40 u\xc4\x8denjakov na Kings Hall je umrlo. Severni del mesta je bil mo\xc4\x8dno prizadet in je skoraj izumrl. Nadaljnje upadanje \xc5\xa1tevila prebivalcev se je zgodilo po drugi epidemiji leta 1361. V pismu \xc5\xa1kofa iz Elya pi\xc5\xa1e, da predlaga, da se dve \xc5\xbeupniji v Cambridgeu zdru\xc5\xbeita, saj ni bilo dovolj ljudi, da bi napolnili \xc5\xa1e eno cerkev. Ve\xc4\x8d kot tretjina angle\xc5\xa1kih duhovnikov je umrlo od kuge. \xc5\xa0tiri nove \xc5\xa1ole s sede\xc5\xbeem na Univerzi so v naslednjih letih usposabljale nove duhovnike in sicer Gonville Hall, Trinity Hall, Corpus Christi in Clare. _NEWLINE_Leta 1382 je bil revidiran mestni statut, ki je vplival na "manj\xc5\xa1anje svobo\xc5\xa1\xc4\x8din, ki jo je u\xc5\xbeivala skupnost", zaradi udele\xc5\xbebe v kme\xc4\x8dkem uporu. Statut je prenesel nadzor nad peki in pivovarji, nad ute\xc5\xbemi in merami in preprodajo in prodajo na debelo, od mesta na univerzo._NEWLINE_Ena najbolj znanih stavb v Cambridgeu, King\'s College Chapel (Kapela Kraljevega kolid\xc5\xbea), se je za\xc4\x8dela graditi leta 1446 po ukazu kralja Henrik VI. Projekt je bil zaklju\xc4\x8den leta 1515 v \xc4\x8dasu vladavine kralja Henrika VIII.\n_START_SECTION_\nNovi vek\n_START_PARAGRAPH_\nPo \xc5\xa1tevilnih smrtih v mestu zaradi kuge, so bile izbolj\xc5\xa1ane zdravstvene razmere, z izgradnjo kanala Hobson Conduit v za\xc4\x8detku leta 1600 pa pripeljana sve\xc5\xbea voda. Vodni sistem je pripeljal vodo iz Nine Wells, ob vzno\xc5\xbeju hribovja Gog Magog, v center mesta._NEWLINE_Cambridge je igral pomembno vlogo v za\xc4\x8detku angle\xc5\xa1ke dr\xc5\xbeavljanske vojne, ko je bil sede\xc5\xbe Eastern Counties Association, organizacije, ki je upravljala regionalno vojsko v vzhodni Angliji, ki je postala temelj parlamentarnih voja\xc5\xa1kih prizadevanj pred nastankom novega modela armade. Leta 1643 je nadzor nad mestom prevzel parlamenta, oziroma Oliver Cromwell, ki je bil izobra\xc5\xbeen na Univerzi v Sidney Sussex College. Mestni grad je bil utrjen z vojaki tam nastanjenimi, nekaj mostov je bilo uni\xc4\x8denih za pomo\xc4\x8d pri obrambi. \xc4\x8ceprav so sile rojalistov pri\xc5\xa1le 3 km od mesta leta 1644, obramba nikoli ni bila uporabljena._NEWLINE_V 19. stoletju se je Cambridge, podobno kot \xc5\xa1tevilna druga angle\xc5\xa1ka mesta, hitro \xc5\xa1iril. To je bila delno posledica dalj\xc5\xa1e pri\xc4\x8dakovane \xc5\xbeivljenjske dobe in izbolj\xc5\xa1anja kmetijske proizvodnje, kar je vodilo do pove\xc4\x8dane trgovine v mestnih trgih. Prostorski akti iz let 1801 in 1807 so omogo\xc4\x8dili \xc5\xa1iritev mesta na odprta polja tako, da so se na koncu leta 1912 in ponovno leta 1935 meje mesta mo\xc4\x8dno raz\xc5\xa1irile na podro\xc4\x8dja, kot so Chesterton, Cherry Hinton, Fen Ditton, Trumpington in Grantchester._NEWLINE_\xc5\xbdeleznica je pri\xc5\xa1la v Cambridge leta 1845 z odprtjem linije Great Eastern od Londona do Norwicha, po tem ko se je v za\xc4\x8detku temu upiral. Postaja je bila na pritisk Univerze zgrajena zunaj centra mesta. S prihodom \xc5\xbeeleznice in z njo povezanim zaposlovanjem se je mesto \xc5\xa1irilo na obmo\xc4\x8dje okoli postaje, danes Romsey Town. \xc5\xbdelezni\xc5\xa1ka povezava z Londonom je spodbudila izgradnjo te\xc5\xbeke industrije, kot so proizvodnja opeke, cementa in slada.\n_START_SECTION_\n20. stoletje\n_START_PARAGRAPH_\nOd leta 1930 do 1980 se je velikost mesta pove\xc4\x8dala za ve\xc4\x8d velikih sosesk. Najve\xc4\x8dje na obmo\xc4\x8dju severno od reke, kjer so zdaj soseske East Chesterton, King\'s Hedges in Arbury, kjer je \xc5\xbeivel nad\xc5\xa1kof Rowan Williams in delal kot pomo\xc4\x8dnik duhovnik v za\xc4\x8detku leta 1980._NEWLINE_Med drugo svetovno vojno je bil Cambridge pomembno sredi\xc5\xa1\xc4\x8de za obrambo vzhodne obale. Mesto je v \xc4\x8dasu vojne postalo voja\xc5\xa1ko sredi\xc5\xa1\xc4\x8de z R.A.F. centrom za usposabljanje in regionalni sede\xc5\xbe za Norfolk, Suffolk, Essex, Cambridgeshire, Huntingdonshire, Hertfordshire in Bedfordshire. Samo mesto je do\xc5\xbeivelo dokaj malo nem\xc5\xa1kih bombnih napadov, ti so bili usmerjeni predvsem na \xc5\xbeeleznice. Zgodovinske zgradbe niso bile po\xc5\xa1kodovane. Leta 1944 je bilo tajno sre\xc4\x8danje voja\xc5\xa1kih voditeljev, ki so v Trinity College postavili temelje zavezni\xc5\xa1ke invazije na Evropo. Med vojno je Cambridge slu\xc5\xbeil kot evakuacijski center za ve\xc4\x8d kot 7000 ljudi iz Londona, kot tudi za del Londonske univerze._NEWLINE_Cambridge je dobil svoj mestni statut leta 1951 kot priznanje njegovemu zgodovinskemu in upravnemu pomenu in gospodarskim uspehom. Cambridge nima katedrale, ki je tradicionalno predpogoj za status mesta, zato spada v \xc5\xa1kofijo Ely. Leta 1962 je Cambridge dobil prve nakupovalne arkade, sodi\xc5\xa1\xc4\x8de, odprto na Drummer Street, ki je bilo poru\xc5\xa1eno leta 2006. Druga nakupovalna arkada sledi na Lion Yard, kjer je bila osrednja knji\xc5\xbenica za mesto in Grafton center, ki je nadomestil stanovanjsko naselje Victorian, ki je bilo v slabem stanju. Ta zadnji projekt je precej sporen. _NEWLINE_Mesto je dobilo svojo drugo univerzo leta 1992, ko Anglia Polytechnic postala Anglia Polytechnic University. Preimenovana v Anglia Ruskin University v letu 2005 ima institucija svoj izvor v Cambridge School of Art, ki jo je ustanovil John Ruskin leta 1858. Open University je tudi v mestu, s pisarnami na Hills Road. Mestni svet Cambridgea namerava obnoviti obmo\xc4\x8dje okoli koncertne dvorane Corn Exchange in na\xc4\x8drtuje izgradnjo drsali\xc5\xa1\xc4\x8da.\n_START_SECTION_\nGeografija\n_START_PARAGRAPH_\nCambridge se nahaja pribli\xc5\xbeno 80 km severnovzhodno od Londona. Mesto se nahaja v ravninskem obmo\xc4\x8dju z relativno nizko le\xc5\xbee\xc4\x8dim terenom ju\xc5\xbeno od Fens, ki se giblje med 6 in 24 metrov nadmorske vi\xc5\xa1ine. Mesto je bilo v zgodovini obdano z nizko le\xc5\xbee\xc4\x8dimi mokri\xc5\xa1\xc4\x8di, ki so bila izsu\xc5\xa1ena ko se je mesto raz\xc5\xa1irilo._NEWLINE_Geolo\xc5\xa1ko sestavo tal predstavlja glina iz obdobja spodnje krede in apnenec, lokalno poznan kot Cambridge Greensand, prekrit s plastjo gramoza. Plast fosfatnih vozli\xc4\x8dkov (koprolitov) pod laporjem so v 19. stoletju kopali za gnojilo. To je bila glavna industrija v okro\xc5\xbeju in prina\xc5\xa1ala dobi\xc4\x8dke dru\xc5\xbebam, dokler zakon iz leta 1894 in konkurenca iz Amerike, nista kon\xc4\x8dala proizvodnje. _NEWLINE_Reka Cam te\xc4\x8de skozi mesto severno od naselja Grantchester. Meji z vodnimi travniki znotraj mesta, kot so Sheep\'s Green, kot tudi stanovanjskimi soseskami. Kot ve\xc4\x8dina mest ima sodobni Cambridge velika predmestja in gosto pozidana podro\xc4\x8dja. Center mesta obsega predvsem trgovske in zgodovinske stavbe in velike zelene povr\xc5\xa1ine, kot so Jesus Green, Parker\'s Piece in Midsummer Common. Mnoge ceste v centru so rezervirane za pe\xc5\xa1ce. Rast prebivalstva ima za posledico gradnjo novih stanovanj v naseljih kot so CB1 in Accordia v bli\xc5\xbeini \xc5\xbeelezni\xc5\xa1ke postaje in na\xc4\x8drtovani razvoj Clayfarm in Trumpington Meadows, na ju\xc5\xbenem delu mesta.\n_START_SECTION_\nKlima\n_START_PARAGRAPH_\nCambridge ima trenutno dve uradni vremenski opazovalni postaji: National Institute of Agricultural Botany (NIAB), pribli\xc5\xbeno 3 km severno od centra mesta in Cambridge University Botanic Garden, pribli\xc5\xbeno 1,5 km ju\xc5\xbeno od mestnega sredi\xc5\xa1\xc4\x8da. Mesto ima primorsko podnebje, na katerega mo\xc4\x8dno vpliva zalivski tok._NEWLINE_Nahaja se v najbolj su\xc5\xa1ni regiji Velike Britanije, ima povpre\xc4\x8dje padavin okoli 570 mm na leto. Sne\xc5\xbenih padavin je zelo malo. Zaradi nizke nadmorske vi\xc5\xa1ine, so poletne temperature nekoliko vi\xc5\xa1je, okoli 28,3 \xc2\xb0 C. Absolutna najni\xc5\xbeja temperatura je bila zabele\xc5\xbeena v Botani\xc4\x8dnem vrtu je bila -17,2 \xc2\xb0 C v februarju 1947. Son\xc4\x8dnega obsevanja imajo okoli 1500 ur na leto\n_START_SECTION_\nLokalna uprava\n_START_PARAGRAPH_\nCambridge je ne-metropolitansko okro\xc5\xbeje, ki ga upravlja mestni svet. Lokalna uprava pokriva ve\xc4\x8dji del urbanega obmo\xc4\x8dja, nekateri deli pa segajo izven tega v ju\xc5\xbeno okro\xc5\xbeje Cambridgeshire. Cambridge je eno od petih okro\xc5\xbejih v grofiji Cambridgeshire in meji na vse strani s kmetijskim ju\xc5\xbenim Cambridgeshirom. Sede\xc5\xbe mestnega sveta je v Guildhall, veliki zgradbi na mestnem trgu. Cambridge je dobil kraljevo listino kralja Ivana leta 1207, ki dovoljuje imenovanje \xc5\xbeupana. Prvi zabele\xc5\xbeen \xc5\xbeupan, Harvey Fitz Eustace, je slu\xc5\xbeil leta 1213. Mestni svetniki danes volijo \xc5\xbeupana vsako leto._NEWLINE_Za volilne namene je mesto razdeljeno na 14 enot: Abbey, Arbury, Castle, Cherry Hinton, Coleridge, East Chesterton, King\'s Hedges, Market, Newnham, Petersfield, Queen Edith\'s, Romsey, Trumpington in West Chesterton. Vsaka od 14 enot dolo\xc4\x8di tudi svetnike v Cambridgeshire County Council. Odgovoren je za javno upravo, \xc5\xa1olsko izobra\xc5\xbeevanje, socialno varstvo in ceste, od leta 2013 ima tudi No Overall Control.\n_START_SECTION_\nDemografija\n_START_PARAGRAPH_\nDemografija v Cambridgeu se bistveno spreminja glede na delovanje Univerze, tako da je podatek te\xc5\xbeko izmeriti._NEWLINE_V popisu 2001, ki je potekal v \xc4\x8dasu med \xc5\xa1olskim letom Univerze, se je 89,44% prebivalcev opredelilo kot belci. V okviru Univerze je bilo 84% vseh dodiplomskih in 80% podiplomskih \xc5\xa1tudentov opredeljeno kot belci (vklju\xc4\x8dno s \xc5\xa1tudenti iz \xc4\x8dezmorskih dr\xc5\xbeav). _NEWLINE_Cambridge ima veliko ve\xc4\x8d od povpre\xc4\x8dja v dr\xc5\xbeavi najvi\xc5\xa1je pla\xc4\x8danih strokovnih, vodstvenih ali upravnih delovnih mest (32,6% proti 23,5%) in precej ni\xc5\xbeje od povpre\xc4\x8dja dele\xc5\xbe fizi\xc4\x8dnih delavcev (27,6% proti 40,2%). Poleg tega je precej vi\xc5\xa1ji kot povpre\xc4\x8dje dele\xc5\xbe ljudi, ki imajo visoko izobrazbo (41,2% proti 19,7%) (diploma druge stopnje, magisterij ali doktorat).\n_START_SECTION_\nGospodarstvo\n_START_PARAGRAPH_\nMestna re\xc4\x8dna povezava z okoli\xc5\xa1kimi kmetijskimi podro\xc4\x8dji in dobre cestne povezave do Londona so v preteklosti nudile Cambridgeu status pomembne regionalne trgovske postojanke. Kralj Henrik I. je Cambridgeu podeli monopol nad re\xc4\x8dno trgovino, ki omogo\xc4\x8dila gospodarski razcvet. Mestna trgovina s \xc5\xa1iroko paleto proizvodov se je odvijala na letnih trgovinskih sejmih, kot sta Stourbridge Fair in Midsummer Fair in so ju obiskali trgovci iz vse dr\xc5\xbeave. Reka je bila opisana v ra\xc4\x8dunih iz leta 1748 kot\xc2\xa0\xc2\xbbpogosto tako polna trgovskih ladij, da se promet za nekaj \xc4\x8dasa ustavil\xc2\xab. Spreminjajo\xc4\x8di se vzorci trgovine na drobno in prihod \xc5\xbeeleznice sta privedla do zmanj\xc5\xa1anja pomembnosti Cambridge kot tr\xc5\xbenega mesta._NEWLINE_Dana\xc5\xa1nji Cambridge ima raznoliko gospodarstvo z mo\xc4\x8dnimi sektorji, kot so raziskave in razvoj, programska oprema, svetovanje, in\xc5\xbeeniring, kreativna industrija, farmacija in turizem. Samo turizem ustvari ve\xc4\x8d kot 350.000.000 \xc2\xa3 prihodkov.\n_START_SECTION_\nTransport\n_START_PARAGRAPH_\nCambridge ima gosto cestno omre\xc5\xbeje._NEWLINE_Cambridge kot univerzitetno mesto, ki le\xc5\xbei na dokaj ravnem terenu, z velikimi prometnimi zastoji, ima najvi\xc5\xa1jo stopnjo uporabe koles v Veliki Britaniji. Po popisu prebivalstva iz leta 2001, je 25\xc2\xa0% prebivalcev potovalo na delo s kolesom. Poleg tega je raziskava iz leta 2013 pokazala, da 47\xc2\xa0% prebivalcev potuje s kolesom vsaj enkrat na teden. _NEWLINE_Cambridge ima ve\xc4\x8d avtobusnih prog s povezavami do sosednjih naselij. Sistem parkiraj in se pelji, ki delujejo sedem dni na teden, je usmerjen v spodbujanje motoriziranih voznikov parkirati blizu roba mesta. Od 7. avgusta 2011 nudi Cambridgeshire vodena avtobusna linija teko\xc4\x8d avtobusni prevoz v sredi\xc5\xa1\xc4\x8du Cambridgea iz St. Ivesa in Huntingdona._NEWLINE_\xc5\xbdelezni\xc5\xa1ka postaja ima neposredne \xc5\xbeelezni\xc5\xa1ke povezave v London do terminalov na londonskem King Cross in Liverpool Street. Vlak vozi non-stop vsake pol ure in vozi 50 minut. Vlaki vozijo tudi v King \'S Lynn in Ely, Norwich, Leicester, Birmingham, Peterborough, Stevenage, Ipswich in londonsko letali\xc5\xa1\xc4\x8de Stansted. Druga postaja, Cambridge Science Park, bo odprta v letu 2015._NEWLINE_Cambridge ima tudi letali\xc5\xa1\xc4\x8de, Cambridge Airport, uporabljajo ga predvsem podjetja, za prosti \xc4\x8das in za usposabljanje ter za letenje na letalih za vzdr\xc5\xbeevanje.\n_START_SECTION_\nIzobra\xc5\xbeevanje\n_START_PARAGRAPH_\nCambridge ima dve univerzi: University of Cambridge in lokalni kampus Anglia Ruskin University. Po nekaterih ocenah imata okoli 30.000 \xc5\xa1tudentov. University of Cambridge je imela v \xc5\xa1olskem letu 2007/8 okoli 17.662 \xc5\xa1tudentov, Anglia Ruskin pa 24.000 \xc5\xa1tudentov v svojih dveh univerzitetnih kampusih (eden od njih je izven Cambridge, v Chelmsfordu). Druge izobra\xc5\xbeevalne ustanove so \xc5\xa1e Hills Road Sixth Form College, Long Road Sixth Form College in Cambridge Regional College._NEWLINE_\xc5\xa0ole v Cambridgeu izobra\xc5\xbeujejo u\xc4\x8dence od vrtcev do srednjih \xc5\xa1ol. Dr\xc5\xbeavne \xc5\xa1ole upravlja Cambridgeshire County Council, ki vodi 251 \xc5\xa1ol, 35 izmed njih v samem mestu Cambridge. Netherhall School, Chesterton Community College, Parkside Federation, North Cambridge Academy in kr\xc5\xa1\xc4\x8danska konfesionalna \xc5\xa1ola St. Bede zagotavljajo celovito srednje\xc5\xa1olsko izobrazbo. Veliko drugih u\xc4\x8dencev s podro\xc4\x8dja Cambridgea hodi v Village Colleges, vzgojno-izobra\xc5\xbeevalne institucije, edinstvene za Cambridgeshire, ki slu\xc5\xbeijo kot srednje \xc5\xa1ole podnevi in za izobra\xc5\xbeevanje odraslih izven \xc5\xa1olskih ur. Privatne \xc5\xa1ole v mestu so The Perse School, Sancton Wood School, St Mary\'s School in The Leys School._NEWLINE_Leta 1855 je bila v mestu odprta prva javna knji\xc5\xbenica, ki se je nahajala na Jezus Lane. Leta 1862 je bila prestavljena v Guildhall in se zdaj nahaja v nakupovalnem centru Grand Arcade. Knji\xc5\xbenica je ponovno za\xc4\x8dela delati septembra 2009, potem ko je bila 33 mesecev zaprta zaradi prenove.\n_START_SECTION_\nGledali\xc5\xa1\xc4\x8de\n_START_PARAGRAPH_\nGlavno tradicionalno gledali\xc5\xa1\xc4\x8de v Cambridgeu je Arts Theatre, stoji v mestnem jedru in ima 666 sede\xc5\xbeev. Najve\xc4\x8dje gledali\xc5\xa1\xc4\x8de v mestu z rednimi gledali\xc5\xa1kimi predstavami je Cambridge Corn Exchange z zmogljivostjo 1.800 ali 1.200 sede\xc5\xbeev. Zgradba iz 19. stoletja, nekdanja menjalnica koruze, je bila uporabljena za razli\xc4\x8dne namene v celotnem 20. stoletju, uprizarjali so \xc4\x8dajanke, avtomobilske salone, \xc5\xa1portne tekme in kot glasbeno prizori\xc5\xa1\xc4\x8de. Mestni svet je stavbo obnovil leta 1980, nakar je postala prizori\xc5\xa1\xc4\x8de umetnosti, ki gosti gledali\xc5\xa1ke, plesne in glasbene predstave. Najnovej\xc5\xa1a gledali\xc5\xa1ka hi\xc5\xa1a v Cambridgeu je J2 z 220 sede\xc5\xbei in je del Cambridge Junction v Cambridgeu Leisure parku. Prizori\xc5\xa1\xc4\x8de je bilo odprto leta 2005 in gosti gledali\xc5\xa1\xc4\x8de, ples, glasbo v \xc5\xbeivo in komedije. ADC Theatre upravlja Univerza v Cambridgeu in ima obi\xc4\x8dajno 3 predstave na teden v \xc4\x8dasu \xc5\xa1olskega leta. Gosti Cambridge University Footlights Dramatic Club, ki je izvedel mnoge znamenite britanske komedije. Mumford Theater je del Anglia Ruskin University in gosti predstave obeh \xc5\xa1tudentskih in ne-\xc5\xa1tudentskih skupin. Obstajajo tudi \xc5\xa1tevilna prizori\xc5\xa1\xc4\x8da znotraj \xc5\xa1ol.\n_START_SECTION_\nGlasba\n_START_PARAGRAPH_\nPink Floyd so najbolj znana skupina, ki izhaja iz Cambridgea. Nekdanji pisec besedil, kitarist in pevec Syd Barrett se je rodil in \xc5\xbeivel v mestu. On in drugi ustanovni \xc4\x8dlan Roger Waters, sta hodila v \xc5\xa1olo skupaj na Cambridgeshire High School for Boys. David Gilmour, kitarist, ki je nadomestil Barretta, je tudi prebivalec Cambridgea. Glasbene skupine, ki so nastale v Cambridgeu so \xc5\xa1e Henry Cow, Katrina and the Waves, The Soft Boys, Ezio Horace X, The Broken Family Band, Uncle Acid & the Deadbeats in .pop-klasi\xc4\x8dna skupina King\'s Singers, ki je nastala na Univerzi. Umetnica Boo Hewerdine je iz Cambridgea, kot tudi bobnar in basist (in brata) Nu:Tone and Logistics. Pevci Matthew Bellamy, rock skupine Muse in Olivia Newton - John so bili rojeni v mestu. Kantavtorji Nick Drake, Colin Greenwood iz zasedbe Radiohead in manchesterski glasbeni mogotec Tony Wilson, ustanovitelj tovarne Records, vsi so se izobra\xc5\xbeevali na Univerzi v Cambridgeu. V letu 2012 dobitnik nagrade Mercury, zmagovalec Alt-J domuje v mestu.\n_START_SECTION_\nFestivali in prireditve\n_START_PARAGRAPH_\nV Cambridgeu predvsem poleti, poteka ve\xc4\x8d sejmov in festivalov. Midsummer Fair sega v leto 1211, ko je bila izdana listina kralja Ivana. Danes obstaja predvsem v obliki letnega sejma in to ve\xc4\x8d dni okoli ali blizu kresnega dneva. Na prvo soboto v juniju Midsummer Common organizira Strawberry Fair, glasbeni in otro\xc5\xa1ki sejem, z vrsto stojnic. En teden v maju je v parku Jesus Green, letni festival piva. Za\xc4\x8del se je leta 1974 in je drugi najve\xc4\x8dji festival piva zunaj Londona. V letu 2009 so postregli 90.000 pint piva in tone sira._NEWLINE_Cambridge Folk Festival je eden najve\xc4\x8djih festivalov ljudske glasbe v Veliki Britaniji, ki se odvija vsako leto v Cherry Hinton Hall na obrobju mesta. Festival organizira mestni svet od ustanovitve leta 1964. Cambridge Summer Music Festival je vsakoletni festival klasi\xc4\x8dne glasbe, ki poteka v \xc5\xa1olah in kapelah Univerze. Shakespeare Festival je osemtedenska sezona predstav na prostem, del Williama Shakespeara, in poteka po vrtovih razli\xc4\x8dnih fakultet univerze. Filmski festival se je za\xc4\x8del leta 1977, potekal vsako leto v juliju, od leta 2008 pa v septembru, da bi se izognili konkuren\xc4\x8dnemu Edinburgh Film Festival.'